ДО

Г-ЖА ГАЛЯ ПАВЛОВА

И.Д. НАЧАЛНИК НА

РУО – ВИДИН

**Относно:** *Държавен план-прием за учебната 2023-2024г. в област Видин. Ваше писмо с изх. № KMД-11-43 от 09.12.2022г. при нас с вх. № 2803/8287 от 09.12.2022г.*

УВАЖАЕМA ГОСПОЖО ПАВЛОВА,

Държавният план-прием трябва да допринася за постигането на приоритетите и целите заложени в Интегрираната стратегия за териториално развитие на Северозападен регион 2021-2027г. и по-конкретно на Стратегически приоритет 2: «Запазване и развитие на човешкия капитал», специфична цел 2.1. «Равен достъп до качествено образование и обучение», цел 2.1.2. «Придобиване на умения в съответствие с пазара на труда».

Направените проучвания на потребностите от работна сила в област Видин показват, че след 3 до 5 год. работодателите от областта ще търсят и наемат специалисти с висше образование, в това число и от специалности от регулираните професии, както следва: Педагогика, Медицина, Комуникационна и компютърна техника, Икономика, Енергетика Машинно инженерство, Електротехника, електроника и автоматика, Други професии от област Транспорт, корабоплаване и авиация, Медицинска сестра, Информатика и компютърни науки и Туризъм.

Потребностите на бизнеса, в следващите от 3 до 5 години, от специалисти със средно образование е в следните професионални направления: Строителство, Търговия на едро и дребно, Счетоводство и данъчно облагане, Секретарски и административни офис дейности, Машиностроене, металообработване и металургия, Електротехника и енергетика, Производствени технологии – текстил, облекло, обувки и кожи, Растениевъдство и животновъдство, Здравни грижи, Социална работа и консултиране, Компютърни науки, Хотелиерство, ресторантьорство и кетъринг, Електроника, автоматика, комуникационна и компютърна техника.

В тази връзка държавният план-прием трябва да бъде съобразен с националните и регионални политики по образование, местните политики за ускорено социално-икономическо развитие на съответната община и удовлетворяване потребностите на работодателите от кадри, за които съществуват или се откриват нови работни места, като отчита и индивидуалните образователни нужди и желания на учениците и възможностите на училищата да предоставят качествено образование.

**Приложение**: Проучване на потребностите от работна сила в област Видин 2022г. (Вълна 1 и Вълна 2)

